شەفەق نیوز/ وەزارت تەندروسی وژینگەی عراق، ئمڕوو یەکشەممە، راگەیان هەڵوێست رووژانەی پەتای ڤایڕۆس کۆڕۆنا لە گشت ناوچەو شارەگان عراق لەماوەی ٢٤ ساعەت گوزەیشتە.
وەزارەتەگە لەبەیانامەیگ رەسیە ئاژانس شەفەق نیوز وت: تاقێگە پزیشکیەگان ٧١٤ تووشهاتن نوو و ٦ مردن وە ڤایڕۆس کۆڕۆنا تۆمار کردنە، و لە خود وەختەگە ئاماژە وە خاسەوبوین ١٢٧٢ بیمار لە پەتاگە لە ماوەی ٢٤ ساعەت گوزەیشتە کرد.
وەگورەی بەیاننامەگە؛ گشت خاسەوبویەگان رەسیە ٥٩٢١٢٩ ، وە رێژەی ٩٥،٦٪ ، و گشت ژمارەی تووشهاتنەگان رەسیە ٦١٩٦٣٦، و ژمارەی تووشهاتنەگان لە چارەسەری ١٤٤٦٠، و ژمارەی تووشهاتنەگان لە ژیر چەودیری وورد ١٩١، و گشت ژمارەی مردنەگان بویە ١٣٠٤٧.
